Document ID: 31993R0363

ΚΑΝΟΝΙΣΜΟΣ (ΕΟΚ) αριθ. 363/93 ΤΟΥ ΣΥΜΒΟΥΛΙΟΥ της 10ης Φεβρουαρίου 1993 για την τροποποίηση του κανονισμού (ΕΟΚ) αριθ. 3013/89 για την κοινή οργάνωση αγοράς στον τομέα του προβείου και αιγείου κρέατος και για την τροποποίηση του κανονισμού (ΕΟΚ) αριθ. 1323/90 που καθιερώνει ειδική ενίσχυση για την εκτροφή προβατοειδών και αιγοειδών σε ορισμένες μειονεκτικές περιοχές της Κοινότητας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το άρθρο 24 του κανονισμού (ΕΟΚ) αριθ. 3013/89 (2) προβλέπει μεταβατικές διατάξεις για τις περιόδους εμπορίας 1990, 1991 και 1992 όσο το Ηνωμένο Βασίλειο εφαρμόζει την κυμαινόμενη πριμοδότηση για τη σφαγή, με σκοπό να καταλήξει προοδευτικά σε καθεστώς ενιαίας πριμοδότησης το αργότερο για την περίοδο εμπορίας 1993- ότι το Ηνωμένο αποφάσισε την κατάργηση της εν λόγω πριμοδότησης από την αρχή της περιόδου εμπορίας 1992- ότι, εντούτοις, εξαιτίας των νομισματικών αναστατώσεων που είχαν σημαντικές συνέπειες στην κοινοτική αγορά προβείου κρέατος το 1992 και ιδίως στην περιοχή Ιρλανδίας/Βόρειας Ιρλανδίας, θα πρέπει να παραταθούν οι μεταβατικές αυτές διατάξεις όσον αφορά την περιοχή αυτή μέχρι το τέλος της περιόδου εμπορίας 1992-
ότι εξαιτίας αυτών των νομισματικών αναστατώσεων, θα πρέπει να αυξηθεί για την εν λόγω περίοδο εμπορίας η ειδική ενίσχυση στο πλαίσιο των ενεργειών "αγροτικός κόσμος" που προβλέπεται στον κανονισμό (ΕΟΚ) αριθ. 1323/90 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 24 του κανονισμού (ΕΟΚ) αριθ. 3013/89 παρεμβάλλεται η ακόλουθη παράγραφος 7α:
"7α. Όσον αφορά την περίοδο εμπορίας 1992, εξακολουθούν να εφαρμόζονται οι διατάξεις της παραγράφου 7 ακόμα και εάν το Ηνωμένο Βασίλειο δεν προσφύγει στις διατάξεις του παρόντος άρθρου."
Άρθρο 2
Στον κανονισμό (ΕΟΚ) αριθ. 1323/90 παρεμβάλλεται το ακόλουθο νέο άρθρο 1α:
"Άρθρο 1α
Κατά παρέκκλιση του άρθρου 1 και για την περίοδο εμπορίας 1992, τα ποσά ανά μονάδα της ειδικής ενίσχυσης είναι τα ακόλουθα:
- 7 Ecu ανά προβατίνα για τους παραγωγούς που αναφέρονται στο άρθρο 5 παράγραφοι 2 και 4 του κανονισμού (ΕΟΚ) αριθ. 3013/898,
- 4,9 Ecu ανά προβατίνα για τους παραγωγούς που αναφέρονται στο άρθρο 5 παράγραφος 3 του εν λόγω κανονισμού,
- 4,9 Ecu ανά αίγα για τους παραγωγούς που αναφέρονται στο άρθρο 5 παράγραφος 5 του εν λόγω κανονισμού,
- 4,9 Ecu ανά θήλυ του πρόβειου είδους σε περίπτωση εφαρμογής του άρθρου 5 παράγραφος 8 δεύτερο εδάφιο του εν λόγω κανονισμού."
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1993.

Labels: 19
6